จับตา “พีระพันธุ์” เสียบเก้าอี้ “เลขาธิการนายกฯ” หลัง “ตู่” ไฟเขียวลาออกที่ปรึกษา
“พีระพันธุ์ สาลีรัฐวิภาค” ลาออกที่ปรึกษานายกรัฐมนตรี มีผล 19 ธ.ค.เป็นต้นไป จับตานั่งเลขาธิการนายกฯ
“พีระพันธุ์ สาลีรัฐวิภาค” ลาออกที่ปรึกษานายกรัฐมนตรี มีผล 19 ธ.ค.เป็นต้นไป จับตานั่งเลขาธิการนายกฯ
19 ธ.ค. 2565

พล.อ.ประยุทธ์ จันทร์โอชา นายกรัฐมนตรี และรมว.กลาโหม ได้ลงนามในคำสั่งนายกรัฐมนตรี ให้นายพีระพันธุ์ สาลีรัฐวิภาค ออกจากตำแหน่งที่ปรึกษานายกรัฐมนตรี โดยมีผลตั้งแต่วันที่ 19 ธันวาคม 2565 เป็นต้นไป
ขณะที่มีรายงานว่า นายกรัฐมนตรี เตรียมจะเสนอชื่อนายพีระพันธุ์ เป็นเลขาธิการนายกรัฐมนตรีคนใหม่ แทนนายดิสทัต โหตระกิตย์ ที่ได้ยื่นลาออกจากตำแหน่งเลขาธิการนายกรัฐมนตรี ไปก่อนหน้านี้ โดยจะนำเข้าสู่ที่ประชุมคณะรัฐมนตรี (ครม.) เพื่อรับทราบในวันพรุ่งนี้ (20 ธ.ค.)